**ΑΣΚΗΣΕΙΣ (ΜΑΘΗΜΑ 6-Ο ΜΥΚΗΝΑΪΚΟΣ ΚΟΣΜΟΣ)**

**1**.Να βάλετε Σ ή Λ (σωστές ή λανθασμένες) ανάλογα με το περιεχόμενο των παρακάτω διατυπώσεων:

1. Ο μυκηναϊκός πολιτισμός αναπτύχθηκε μέχρι τα μέσα της εποχής του Χαλκού, περίπου μέχρι το 1600 π.Χ.
2. Ο μυκηναϊκός κόσμος πήρε το όνομά του από τον σπουδαίο αρχαιολόγο Ερρίκο Σλήμαν.
3. Γύρω στα 1400 π.Χ. κτίζονται τα μεγάλα μυκηναϊκά ανάκτορα στις Μυκήνες, την Τίρυνθα, την Πύλο και τη Θήβα.
4. Τα ανάκτορα χτίζονταν στην κορυφή οχυρωμένων ακροπόλεων και αποτελούσαν τα διοικητικά κέντρα των περιοχών .
5. Ο μυκηναϊκός κόσμος ήρθε σε επαφή με τους Μινωίτες ήδη από τον 17ο αι. π.Χ. και αφομοίωσαν με γόνιμο τρόπο τα στοιχεία του κρητικού πολιτισμού.
6. Οι Μυκηναίοι πρωτοτύπησαν σε σχέση με τους Μινωίτες στην κατασκευή των θολωτών τάφων και των κυκλώπειων τειχών.
7. Η Γραμμική Β΄, η γραφή των Μυκηναίων, σίγουρα προήλθε από τη Γραμμική Α΄ των Μινωιτών.
8. Η οικονομία των Μυκηναίων στηριζόταν αποκλειστικά στη γεωργία, την κτηνοτροφία και τους βιοτεχνικούς κλάδους της μεταλλοτεχνίας, της ελεφαντουργίας και της λιθοτεχνίας.
9. Το κοινό στοιχείο μεταξύ των μυκηναϊκών πόλεων ήταν μόνο η κοινή γλώσσα.
10. Η οργάνωση της μυκηναϊκής κοινωνίας θύμιζε μία πυραμίδα όπου στην κορυφή της ήταν ο άναξ και ακολουθούσαν οι αυλικοί, το ιερατείο, οι δήμοι και, τέλος, οι δούλοι.
11. Η Γραμμική Β΄ δεν έχει ακόμη αποκρυπτογραφηθεί.
12. Οι Μυκηναίοι στην περίοδο της ακμής τους (1450-1200 π.Χ.) γίνονται θαλασσοκράτορες και κυριαρχούν σε όλο τι Αιγαίο και τα μικρασιατικά παράλια και ιδρύουν αποικίες και εμπορικούς σταθμούς.
13. Η εξαφάνιση της Γραμμικής Β΄ γύρω στα 1200 π.Χ. ίσως σχετίζεται με την πτώση των ανακτόρων, όπου ζούσαν οι εξειδικευμένοι γραφείς, οι μόνοι που γνώριζαν τη γραφή αυτή.

**2.** Για ποιους λόγους έφθασε σε παρακμή ο μυκηναϊκός πολιτισμός;

 .